แนวโน้มดัชนีเช้านี้บวกตามต่างประเทศ
นักวิเคราะห์ฯคาดตลาดหุ้นไทยเช้านี้มีการซื้อขายเบาบาง อาจผันผวนแบบ sideway โดยได้แรงหนุนจากตลาดหุ้นต่างประเทศบวกทั่วหน้าส่งให้ตลาดบวกได้บ้าง
13 พ.ค. 2553

นักวิเคราะห์ฯคาดตลาดหุ้นไทยเช้านี้มีการซื้อขายเบาบาง อาจผันผวนแบบ sideway โดยได้แรงหนุนจากตลาดหุ้นต่างประเทศบวกทั่วหน้าส่งให้ตลาดบวกได้บ้าง
นายคมสันต์ ปรมาภูติ รองผู้จัดการฝ่ายวิเคราะห์หลักทรัพย์ บล.บัวหลวง กล่าวว่า ตลาดหุ้นไทยเช้านี้คาดว่าการซื้อขายจะเบาบางลงและผันผวนแบบ sideway แต่ยังเป็นทิศทางบวก อาจไม่ได้ปรับเพิ่มขึ้นอย่างมีนัยสำคัญตามปัจจัยต่างประเทศ มองดูแล้ววันนี้ยังค่อนข้างสดใสจากการที่ประเทศสเปนประกาศงบประมาณขาดดุลและใช้มาตรการรัดเข็มขัด ช่ววยเรียกความเชื่อมั่นกลับมาว่ายุโรปจะสามารถผ่านวิกฤตไปได้ ตลาดหุ้นทั่วโลกต่างขานรับทั้งดาวโจนส์บวกไปกว่า 1% และเช้านี้เปิดตลาดมาตลาดหุ้นในแอเชี ทั้งฮั่งเส็งและนิเคอิต่างเปิดตลาดมาในทิศทางบวกกว่า 1% เช่นเดียวกัน
แต่อย่างไรก็ตาม มองว่าอนาคตยังคงต้องแก้ปัญหาเรื่องกรีซกันต่อไปเพราะยังต้องใช้เวลาและแผนการที่ออกมาดูเหมือนเป็นเรื่องยากที่จะแก้ไขปัญหาตามแผน IMF  
ส่วนการเมืองในประเทศยังคงกดดันตลาดหุ้นต่อไปและเป็นเรื่องยากที่จะคาดการณ์จะเป็นในทิศทางใด แต่เชื่อว่ายังไม่จบง่าย ๆ แต่มองว่าน้ำหนักการเมืองเริ่มชินแล้วคงไม่มีประเด็นกดดัน  กรอบการลงทุนเช้านี้ แนวรับ 770 แนวต้าน 785 จุด